tartuNLP/wikipedia-smugri-20251201 huggingface dataset:
Luettelo Malawin kaupungeista

Tämä on luettelo Malawissa sijaitsevista kaupungeista. Kaupunkien ja kaupunkimaisten taajamien väkiluvut ovat vuoden 2018 väestönlaskennasta. Kaupungeista Liwonde (*) jakautuu kahteen piirikuntaan, koska kaupungin keskellä virtaava Shirejoki toimii myös piirikuntien rajana.
Malawin kaupungistumisaste kuuluu maailman ja Afrikan alhaisimpiin. Vaikka maan väkiluku on yli 1,7-kertaistunut 20 vuoden aikana (9,934 miljoonasta 17,564 miljoonaan), ei kaupungistumisaste ole juurikaan noussut. Vuonna 2018 vai 16,0 prosenttia malawilaisista tilastoitiin kaupunkilaisiksi (1998: 14,4 %; 2008: 15,3 %). Malawissa kaupunkialueet tarkoittavat neljää suurintakaupunkia (city), muita kaupunkeja (town) ja nimellä "boma" kutsuttuja kaupunkimaisia alueita sekä julkistettuja kaupunkisuunnittelualueita. Boma viittaa tilastotoimiston luokittelussa "piirin keskushallinnon sijaintipaikkaan ja tämän välittömässä läheisyydessä olevaan kaupunkimaiseen asutukseen".
Orinoco

Orinoco on yksi Etelä-Amerikan pisimmistä joista. Sen pituus on 2 140 kilometriä. Orinocon alkulähteet ovat Parimassa, Venezuelan ja Brasilian rajalla, josta se virtaa pohjoiseen Kolumbian ja Venezuelan välistä rajaa pitkin, kunnes kääntyy itään. Se laskee Atlantin valtamereen Parianlahdessa laajana suistona (22 500 km²).
Orinoco on Venezuelan huomattavin joki ja useimmat maan tärkeimmistä joista ovat Orinocon sivujokia. Näistä suurin on Caroní, joka liittyy Orinocoon Puerto Ordazissa lähellä Lloviznan putouksia.
Orinocon 948 000 neliökilometrin laajuinen valuma-alue kattaa 80 prosenttia Venezuelasta ja neljänneksen Kolumbiasta. Suurimman osan pituudestaan joki virtaa läpitunkemattomassa sademetsässä tai ruohosavannilla, joka oli aiemmin laidunmaata mutta josta on tullut yksi Etelä-Amerikan teollistuneimmista alueista.
Joen kulku ja sivujoet.
Orinocolla lasketaan olevan kaikkiaan noin 200 suurempaa ja 600 pienempää sivujokea.
Orinoco saa alkunsa Sierra Pariman lähteistä noin tuhannen metrin korkeudelta. Sieltä se meanderoi Llanon tasangon poikki ja voimistuu, kun siihen yhtyy monia sivujokia, kuten Mavaca, Manaviche, Ocamo, Padamo ja Cunucunuma.
Ennen Esmeraldan kaupunkia osa Orinocon vedestä ohjautuu Casiquiare-nimiseen sivujokeen, joka laskee Amazonin sivujokeen Rio Negroon ja yhdistää näin Amazonin ja Orinocon vesistöt. Se on maailman suurin joki, jossa tapahtuu bifurkaatio eli vedenjakajan ylitys.
Casiquiaren haaran jälkeen Orinoco kaartaa luoteeseen ja kaartelee Ventuarin yhtymäkohtaan asti. Siellä se kääntyy länteen ja virtaa korkeiden rantatöyräiden välissä. Joen yläjuoksun lasketaan loppuvan lähellä San Fernando de Atabapon kaupunkia, missä siihen yhtyvät Atabapo ja Guaviare.
San Fernando de Atabaposta alavirtaan joki virtaa pohjoiseen Venezuelan ja Kolumbian valtionrajaa pitkin. Tällä jaksolla joessa on monia koskia ja vesiputouksia. Aturesin putouksista alkaa varsinainen alajuoksu, ja joki kaartaa nyt itään. Se virtaa hitaasti tasangolla, leviää noin seitsemän kilometrin levyiseksi ja siihen yhtyy enemmän sivujokia kuin missään muualla. Eräs suuri sivujoki on Meta.
Noin 50 km Ciudad Guayanasta alavirtaan alkaa Orinocon suistoalue. Suisto levittäytyy Atlantin rannikolle yli 400 km matkalle.
Liikenne.
Orinoco on purjehduskelpoinen suurimman osan pituudestaan. Suuretkin laivat pääsevät yli tuhannen kilometrin päähän suistoalueelta Aturesin putouksille asti, ja ruoppaus mahdollistaa valtamerialusten pääsemisen Ciudad Bolívariin, 435 kilometrin päähän rannikolta. Väylä raivattiin, jotta Guyanan ylängöltä voitiin tuoda rautamalmia.
Llanon tasanko ja Guyanan ylänkö yhdistettiin toisiinsa yli puolentoista kilometrin pituisella Ciudad Bolívarin sillalla vuonna 1967.
Luonto.
Orinocossa elävät uhanalaiset orinoconkrokotiili, amazonindelfiini, amazoninvalkodelfiini, jättiläissaukko sekä yli tuhat kalalajia. Jokivarren lintulajeihin kuuluvat rubiini-iibis, flamingot ja papukaijat. Kalalajeista tunnetuimpia ovat piraijat, sähköankerias ja massiivinen hopealapamonni "Brachyplatystoma vaillantii".
Orinocosta ja sen sivujoista pyydystetään myyntiin monia suosittuja akvaariokaloja, kuten kardinaalitetroja.
Laguuni

Laguuni on matala rannikkoallas, jonka erottaa syvemmästä merestä jono rantaviivan suuntaisia saaria. Sana "laguuni" on sukua venetsian sanalle "laguna" (latinan "lacuna" ’tyhjä tila’), joka viittaa nimenomaan Venetsiassa sijaitsevaan matalaan merivesialtaaseen, jota erottivat Adrianmerestä Lidon hiekkasärkät. 
Pohjois-Amerikan länsirannikolla, varsinkin Pohjois-Kaliforniassa, on useita laguuneita. Välimeren suurin laguuni on Mesolóngin laguuni Kreikassa. 
Laguunien matalissa rauhallisissa vesissä elää monia elämänmuotoja, kuten leviä, polttiaiseläimiä ja simpukoita. Itämerellä laguunia vastaavia muodostumia kutsutaan haffeiksi ja niitä on etenkin Puolan rannikolla.
Lähde

Lähde on paikka, jossa pohjavesi virtaa maan pinnalle.
Lähteen muodostuminen.
Luonnonlähteitä muodostuu kun sadevesi hakeutuu kallioperän ruhjeeseen, harjuun tai muuhun maaperän huokoiseen osaan ja kun pohjaveden pinta leikkaa maanpinnan tason. Lähde voi olla silmäkkeinen, niin sanottu allikkolähde, vettä tuottava tihkupinta, hetteikkö tai purolähde. Purolähde alkaa pohjaveden purkautumiskohdasta, allikkolähteessä taas pohjavesi purkautuu ensin pieneen vesialtaaseen, josta lähtee puro.
Hetteikkölähteessä vesi tihkuu maanpinnan läpi, tällainen lähde voi olla moniosainen lähteikkö. Pohjaveden yläpuolisten maakerrosten päällä olevaa vettä sanotaan orsivedeksi. Keidaskin voi olla lähde. Lähteitä purkautuu paitsi maan pinnalle, myös vesistöjen pohjalle.
Kuumat lähteet.
Kuumat lähteet syntyvät yleensä tuliperäiseen maahan, ja niissä on erityisen paljon liuenneita mineraaleja. Halkeamien kautta pohjavettä tunkeutuu kallion syvyyksiin, josta se magman kuumentamana nousee paineella ylöspäin. Kun kuuman lähteen vesi on niin kuumaa, että se kiehuu, puhutaan geysiristä. Kuumien lähteiden yhteyteen on rakennettu terveyskylpylöitä muun muassa Islantiin ja Japaniin. Käsitys terveysvaikutuksista vaihtelee vuosisatojen myötä: muinaiset roomalaiset hakeutuivat rikkipitoisiin vesiin koska rikki tappoi bakteereita ja syöpäläisiä. Nykyisin rikkihöyryjä pidetään epäterveellisinä. Valtamerten pohjissa esiintyviä kuumia lähteitä kutsutaan mustiksi savuttajiksi.
Keinotekoiset lähteet.
Keinolähteitä ja erityisesti koristeellisia suihkulähteitä on rakennettu kaupunkeihin veden jakelua ja koristelua varten antiikin ajoista. Roomassa monet suihkulähteet toimivat pelkästään akveduktien veden painolla. Joidenkin Rooman vanhojen talojen seinissä on pieniä akveduktien vettä pulppuavia suihkulähteitä.
Lähteet Suomessa.
Suomen peruskarttoihin on merkitty yhteensä , mutta niitä on tosiasiassa paljon enemmän. Eniten lähteitä on juuri suurten korkeuserojen alueilla eli paikoissa, joissa on niin sanottuja ruhjelaaksoja. Lähteiden kasvillisuus ja ekologia ovat geologisten ominaisuuksien ohella niitä luonnehtivia seikkoja. Maan alla lähteeseen virratessaan vesi liuottaa kivistä mineraaleja, joten lähdevettä pidetään terveellisenä. Erityisen mineraalipitoista lähdevettä pullotetaan luonnon mineraalivetenä. Joistakin lähteistä on tehty kaivoja, jolloin niiden luonnontilaisuus on samalla mahdollisesti hävinnyt. 
Erityisen suosittua lähdeveden käyttö Suomessa on Jyväskylässä.
Erityishuomiota ansaitsevia lähteitä.
Suomen suurimpia lähteitä ovat: 
Haukkalan lähde on Jyväskylän Kortepohjassa sijaitseva lähde, jonka veden laatua säännöllisesti tarkkaillaan ja jolla usein käy kymmeniä ihmisiä päivässä hakemassa lähdevettä.
Anuskoru

Anuskoru on koru, jota pidetään välilihaan tehdyssä lävistyksessä eli anaalilävistyksessä.
Kuuluisimpia anuskoruja ovat Julian Snellingin suunnittelema "Rosebud" ja Judy Kirkin suunnittelema "Bum Bauble". "Rosebud" on tehty ruostumattomasta teräksestä ja siinä on jalokivi. "Bum Bauble"ssa on kaksi kultaista ketjua, joista kummankin päässä on kristalli. Molemmat suunnittelijat ovat erikoistuneet eroottisiin koruihin ja lävistyksettömiin vartalokoruihin.
Kilowattituntimittari

Kilowattituntimittarilla ("kWh-mittari" tai "sähkömittari") mitataan kulutetun sähköenergian määrää. Kotitalouksilta mitataan vain pätötehon kulutus, mutta suuremmilta sähkönkäyttäjiltä mitataan myös loisteho. Joissain tapauksissa mittarilla voidaan mitata sähköä useammissa tariffiluokissa, kuten esimerkiksi erihintaiset päivä- ja yösähkö erikseen.
Toiminta.
Vanhemmissa mittareissa on kaksi sähkömagneettia, jotka aiheuttavat pyörrevirtoja alumiinikiekkoon. Pyörrevirrat aiheuttavat kiekkoon voiman, joka saa kiekon pyörimään. Alumiinikiekon toisella laidalla on kestomagneetti, joka pyrkii hidastamaan kiekon pyörimistä. Alumiinikiekon pyöriminen on verrannollinen sähkömagneettien kautta kulkevaan tehoon. Alumiinikiekon pyöriminen välitetään hammasrattaiston välityksellä laskurille tai viisareille, joista kulutettu energia voidaan lukea.
Uudemmat mittarit toimivat elektronisesti, ne ovat mikroprosessoripohjaisia ja mittaavat vaihejännitteet ja eri vaiheissa kulkevat sähkövirrat. Näistä tiedoista saadaan kulutettu teho watteina. Kun mittausten aikaväli on tiedossa, voidaan tästä laskea kulutettu energia jouleina, tai yleisimmin kilowattitunteina (kWh). Suomessa etäluettavat elektroniset sähkömittarit on otettiin käyttöön pääasiassa vuosien 2008–2013 aikana.
Vanhempien sähkömittareiden käyttöikä oli jopa yli 50 vuotta, kun uudet etäluettavat mittarit on uusittava 15 vuoden välein.
SA-3 (Apollo)

SA-3 oli Saturn I -kantoraketin kolmas lento ja toinen lento "Korkea vesi" -projektissa ("Project High Water"). Se oli osa Apollo-avaruusohjelmaa.
Laukaisu tapahtui 16. marraskuuta 1962 kello 17.45.02 UTC Cape Canaveralista. Raketti lensi korkeammalle kuin SA-1 ja SA-2, koska nyt mukana oli enemmän polttoainetta (maksimimäärä, aiemmilla lennoilla oli ollut 83 % siitä). Lento saavutti 167 km:n korkeuden ja se kesti 4 minuuttia 53 sekuntia. 
Kuten SA-2 -lennolla, nytkin oli mukana 109 000 litraa vettä, joka vapautui ilmakehään, kun raketti räjäytettiin kauko-ohjauksella.
Luettelo Malesian kaupungeista

Tämä on luettelo Malesian kaupungeista siinä järjestyksessä, kun ne ovat saaneet kaupunkioikeudet .
Luettelo Malin kaupungeista

Vuoden 1999 hallinnollisen jaon mukaan Malissa on 31 kaupunkikuntaa. Pääkaupunki Bamako muodostaa oman piirikuntansa. Vuoden 2009 väestönlaskennassa kaupungeiksi on luettu vain Bamako (1 810 366 asukasta) ja kaupunkikunnat. Aikaisemmin sellaisina pidettiin kaikkia yli 5 000 hengen asutuskeskuksia. Nykyisten kriteerien mukaan kaupungeissa asuu 22,5 % Malin väestöstä.
Gaon alue
Kayesin alue
Kidalin alue
Koulikoron alue
Moptin alue
Ségoun alue
Sikasson alue
Timbuktun alue
Luettelo Maltan kaupungeista

Tämä on luettelo Maltalla sijaitsevista kaupungeista, jotka ovat saaneet joskus muodollisen kaupungin statuksen (città). Maltan laki ei nykyisin sisällä eroja eri kuntien välillä.
Luettelo Marokon kaupungeista

Marokon suurimmat kaupungit.
Vuoden 2020 arvioidun väkiluvun mukaan suurimmat kaupungit olivat
Luettelo Mauritiuksen kaupungeista

Tämä on luettelo Mauritiuksella sijaitsevista kaupungeista.
Suurimmat kaupungit.
Suurimmat (ja mahdollisesti ainoat) kaupungit vuoden 2022 väestönlaskennassa käyvät ilmi oheisesta taulukosta. Huom. Mauritiuksen kaupungeista osa ulottuu usealle alueelle.
Muita kaupunkeja tai paikkakuntia ovat:
Luettelo Meksikon kaupungeista

Tämä on luettelo Meksikossa sijaitsevista kaupungeista.
Suurimmat kaupungit.
10 suurinta vuoden 2020 väestönlaskennan mukaan – kaikissa näissä oli yli miljoona asukasta.
Luettelo Moldovan kaupungeista

Tämä on luettelo Moldovassa sijaitsevista kaupungeista (, mon. "orașe"). Vuoden 2014 alussa Moldovassa oli maan tilastokeskuksen mukaan kaikkiaan 66 kaupunkia, joista viisi oli kaupunkipiirinsä keskuksia. Luettelossa on esitetty kaupunkien, myös autonomisten alueiden, Gagauzian ja Transnistrian kaupunkien väkiluvut. Kaupungeille on esitetty Moldovan tai Transnistrian tilastokeskuksen vuoden 2014 alun väkilukuarvio sekä vuoden 2004 väestönlaskennan mukainen asukasluku. Kaupunkien sijainti Moldavassa käy ilmi oheisesta kartasta.
Kaupungit on ryhmitelty kahteen tasoon. Aluehallinnon ylempänä tasona on Moldovassa tavallisesti piiri ("raionul") tai tätä vastaava kaupunkipiiri ("municipiul"). Enemmistö kaupungeista sijaitsee piireissä. Moldovan neljä suurinta kaupunkia sekä Gagauzian Comrat muodostavat aluehallinnollisesti itsenäiset, paljolti piirejä vastaavat kaupunkipiirinsä: Chișinău, Bălți, Tiraspol, Bender ja Comrat.** Transnistria ja Gagauzia jaetaan taulukossa "de facto" -käytännön mukaisesti eli Transnistria tilastokeskuksensa piirijaon mukaisesti ja kuvaamalla Gagauzia kahtena osana (Comrat ja loppu Gagauziasta). Vertailun vuoksi oheisessa kartassa on esitetty Moldovan aluehallinnon "de jure" -jaottelu, jossa itsehallinnolliset alueet ovat yhtenäisiä.
Taulukon suurempi aluejako on Moldovan tilastokeskuksen käyttämän ryhmittelyn mukainen. Vuoden 2014 alussa pääkaupunkialueella ("Municipiul Chișinău", eli Chișinăun kaupunkipiiri) asui 804 500 henkeä, Pohjois-Moldovassa (pohjoinen kehittämisalue) 994 800, Keski-Moldovassa (keskinen kehittämisalue) 1 060 400 ja Etelä-Moldovassa (eteläinen kehittämisalue) oli 536 000 asukasta. Gagauzian autonomisella alueella asui 161 900 ja Transnistriassa 505 153 henkeä.
Oheisen taulukon alkujärjestys (sija) perustuu vuoden 2004 väestönlaskennan tuloksiin. Kaupunkipiirit on vahvennettu.
Luettelo Mosambikin kaupungeista

Tämä on luettelo Mosambikissa sijaitsevista kaupungeista. Luettelo on toistaiseksi määrittelyjen, kattavuuden ja lähteistyksen osalta epätäydellinen. 
Mosambikin kaupungit ovat hallinnolliselta asemaltaan joko tavallisia kaupunkeja (, 25 kpl vuonna 2020), tai pienempiä kaupunkimaisia asutuksia tai 'pikkukaupunkeja' (). Tavallisimmin kaupunki kuuluu osana johonkin piireistä (distrito), ja muodostaa piirin sisällä yhden piirin hallintoaluepaikkakunnista (posto administrativo, lyhennys P.A.) tai sitä rajatumman asuinpaikan (locadidade). Pääkaupunki Maputo rinnastuu aluehallinnossa maakuntiin, ja on jaettu omiin kaupunkipiireihinsä. 
Vuonna 2023 Mosambikissa oli maan tilastokeskus INE:n vuosikirjan mukaan 53 (cidaden tai vilan pohjalta muodostettua) kuntaa (município)..
Vuonna 2020 Mosambikin kaikki silloiset kaupungit ja pikkukaupungit jaettiin luokkiin (cidade nivel: A-D; vila nivel: A-B). Oheisessa taulukossa nämä on lueteltu; cidade A tarkoittaa A-luokan kaupunkia ja vila A A-luokan pikkukaupunkia; B-, C- ja D- luokat vastaavasti. Vuoden 2020 jälkeenkin on uusia paikkakuntia nimetty kaupunkiluokkiin.
Luettelo Namibian kaupungeista

Namibian kaupungit jakautuvat kahteen kategoriaan. Suurempien oikeuksien kaupunkeja ("cities") hallitaan kuntien tapaan, ja pienempien oikeuksien kaupungeissa ("towns") on kaupunginvaltuusto.
Suurempien oikeuksien kaupungit.
Vuoden 2015 tilanteen mukaan Namibiassa oli 13 suurempien oikeuksien kaupunkia ("cities"), joilla on kunnanvaltuusto. Niissä on valtuutettuja 7–15. Verrattuna pienempien oikeuksien kaupunkeihin ("towns") niillä on oikeus järjestää kaupunkeihin julkista liikennettä, asuntoja, museoita ja kirjastoja ilman, että niiden täytyisi hakea näihin hyväksyntää kaupunki- ja maaseutuasioiden kehitysministeriltä. Ne voivat myös yksityistää joitakin palveluita ja muodostaa yhteisyrityksiä yksityissektorin kanssa ilman, että niiden tarvitsisi hakea näille asioille valtion hyväksyntää. Nämä 13 kaupunkia ovat:
Pienempien oikeuksien kaupungit.
Vuonna 2015 Namibiassa oli 26 pienempien oikeuksien kaupunkia ("towns"). Niiden hallinnossa on kaupunginvaltuusto, jossa on 7–12 valtuutettua. Verrattuna kyliin, näillä kaupungeilla on oikeus järjestää itselleen palveluja kuten ambulansseja ja palokunta, samoin kuin paikallinen sähkö, ilman että niiden täytyisi hakea näihin hyväksyntää kaupunki- ja maaseutuasioiden kehitysministeriltä. Valtuustoilla on oikeus rakentaa ja ylläpitää julkisen palvelun rakennuksia, ja ne voivat myös myydä omaisuuttaan tai ostaa sitä lisää ilman erityistä lupaa ylempää. Nämä 26 kaupunkia ovat:
Luettelo Nepalin kaupungeista

Tämä on luettelo Nepalissa sijaitsevista kaupungeista. Vuoden 2014 lopussa Nepalissa oli yhteensä 191 eritasoista kaupunkia. Nepalin väestön kaupungistumisaste oli 36,2 prosenttia joulukuun 2014 kaupunkiuudistuksen jälkeen.
Vuoden 2014 kaupunkimuutokset (toukokuu ja joulukuu 2014) olivat erittäin merkittäviä hallinnollisia muutoksia Nepalin väestön tilastolliselle tarkastelulle. Sitä ennen, vuonna 2011 Nepalissa oli kaikkiaan 58 kaupunkia ja kaupunkiväestön osuus oli vain 17,07 prosenttia (4  523 820 as.) ja maaseutuväestön 82,93 prosenttia (21 970 684 as.).
Kolme kaupunkiluokkaa.
Nepalin kaupungit ryhmitellään kolmeen eri luokkaan asemansa mukaan. 
Nepalin kaupungit taulukkona.
Oheinen taulukko listaa Nepalin vuoden 2011 väestönlaskennan aikaiset 58 kaupunkia sekä toukokuussa 2014 perustetut uudet kaupungit. Kustakin kaupungista - mikäli ne tuolloin olivat aluehallinnollisesti itsenäisiä kaupunkeja - on esitetty väkiluku vuosien 1991, 2001 ja 2011 väestönlaskennoissa. Oheisessa listassa on Nepalin ainoa metropoli ja 11 suurkaupunkia on esitetty vahvennettuna.
* Toukokuussa 2014 perustettu kaupunki. Joissain tapauksissa, mikäli kaupunkiin yhdistettyt kyläkomiteat (VDC) ovat tiedossa, esitetään osien yhteenlaskettu väkiluku 2011 väestönlaskennan mukaan.&lt;br&gt;
** Joulukuussa 2014 perustettu kaupunki. Joissain tapauksissa, mikäli kaupunkiin yhdistettyt kyläkomiteat (VDC) ovat tiedossa, esitetään osien yhteenlaskettu väkiluku 2011 väestönlaskennan mukaan.&lt;br&gt;
Joulukuussa 2014 perustettuja kaupunkeja.
&lt;br&gt;
Joulukuussa 2014 perustetut kaupungit&lt;br&gt;
Muita kaupunkeja.
Muita kaupunkeja Nepalissa ovat esimerkiksi:
Luettelo Nicaraguan kaupungeista

Tämä on luettelo Nicaraguassa sijaitsevista kaupungeista.
Suurimmat kaupungit.
Vuoden 2023 arvioidun väkiluvun mukaan
Luettelo Nigerian kaupungeista

Tämä on luettelo Nigeriassa sijaitsevista kaupungeista. Taulukon ensimmäisen osan muodostaa maan suurimpien kaupunkien luettelo. Artikkelin toisessa osassa on Nigerian kaupunkeja aakkosjärjestyksessä.
Kaupunkien ryhmittely.
Nigerian kaupungit voidaan ryhmitellä maan hallintoaluejaon mukaan kolmeen eri suuruusluokkaan. Suurkaupungit kattavat enemmän kuin yhden paikallishallintoalueen (LGA, Local Government Areas). Suurkaupunki on tyypillisesti muodostunut, kun suuret asutuskeskittymät on jaettu useaksi LGA:ksi, jotta hallintoa ja toimintojen johtamista voitaisiin tehostaa. Vaihtoehtoisesti ne ovat voineet muodostua, kun useampi pienempi kaupunki tai paikallishallintoalue on kasvanut ja liitetty suurempiin kaupunkeihin tai toisiin kaupunkimaisiin paikallishallintoalueisiin. Keskikokoiset ja jotkut suuremmat kaupungit kattavat puolestaan yhden paikallishallintoalueen. Lisäksi on paikallishallintoalueita, joissa sijaitsee useampia pienempiä kaupunkeja tai kyliä. 
Nigerian suurimmat kaupungit.
Luettelo pohjautuu vuoden 2006 väestönlaskentaan. Taulukossa esitetään vähintään 100 000 asukkaan kaupungit. Mikäli kaupunki muodostuu useasta paikallishallintoalueesta (LGA) tai LGA:n nimi poikkeaa kaupungin nimestä, on nämä listattu viitteenä.
Luettelo Norjan kaupungeista

Tämä artikkeli on luettelo Norjan kaupungeista.
Norjan nykyinen kunnallishallinnon perusyksikkö on kunta (), eikä kaupunkien ja muiden kuntien oikeuksissa ja velvollisuuksissa ole eroa. Vuoden 1996 lakiuudistuksen mukaan kaupungin () statuksen (nimen) voi kunta itse kuitenkin ottaa kuntaan kuuluvalle taajamalle, edellyttäen että kunnassa on vähintään 5 000 asukasta ja että kuntaan sisältyy kaupunkimainen taajama kaupunkimaisine palveluineen. Väkilukurajaan on harvoja poikkeuksia.
Norjassa on virallisesti 98 kaupunkia ja yksi "kaivoskaupunki", Røros, joka on joskus laskettu virallisesti kaupungiksisekä yhteensä 922 taajamaa Seuraavassa taulukossa on ilmoitettu myös kunnan väkiluku tapauksissa, joissa kaupunki on kuntansa ainut tai selkeästi keskeisin taajama. Eräissä tapauksissa, kuten Oslo tai Drammen, kaupunkitaajama ulottuu myös muiden kuntien alueelle, jolloin kunnan väkimäärä voi olla varsinaisen kaupunkitaajaman väkimäärää pienempi. Lørenskog ja Lillestrøm og Strømmen ovat kaupunkitaajamia ja kuntia, jotka ovat osa Oslon suurtaajamaa.
Luettelo on jaettu kahteen osaan sen mukaan onko paikkakunnasta tullut kaupunki ennen vuoden 1996 lakiuudistusta vai vasta sen jälkeen.
Luettelo Pakistanin kaupungeista

Tämä on luettelo Pakistanin suurimmista kaupungeista vuonna 2017
Tämä on luettelo Pakistanissa sijaitsevista kaupungeista aakkosjärjestyksessä
Luettelo Puolan kaupungeista

Tämä on luettelo Puolassa sijaitsevista kaupungeista. Kesäkuun 2024 lopussa Puolassa oli yhteensä 1 013 kaupunkia. Näistä 302 oli Puolan kaupunkikuntia (joista 66 oli samanaikaisesti sekä piirikunta- että kuntatason yksiköitä, edustaen samalla aluehallinnon 2. ja 3. tasoa) ja 711 oli kaupunki-maaseutukuntia. 
Kaupungeista yli 200 000 asukkaan kaupunkeja oli 13, 100 000−200 000 asukkaan kaupunkeja 23 ja 50 000−100 000 asukkaan kaupunkeja 47 kappaletta.
Suurimmat kaupungit.
Puolan tilastokeskuksen mukaan, kesäkuun 2024 lopun järjestys:
Kaupungit aakkosjärjestyksessä.
Siirry kirjaimeen → A B C Ć D E
F G H I J K L Ł M
N O P R S Ś T U
W Z Ż
Kääpiö (Arda)

Kääpiöt () ovat kansa J. R. R. Tolkienin Ardaan sijoittuvissa kirjoissa, kuten "Hobitti", "Taru sormusten herrasta" ja "Silmarillion". Tolkienin kääpiöt ovat jokseenkin suoraa lainaa kansanperinteen kääpiöistä, jotka esiintyvät muun muassa "Lumikki"-sadussa. Tolkienin kääpiöt käyttävät nimiä, jotka on lainattu skandinaavisessa mytologiassa mainituista kääpiöiden eli "dvergien" nimistä.
Kääpiöiden kulttuuri.
Kääpiöt tulivat hyvin toimeen hobittien kanssa, mutta olivat epäileväisiä haltioiden suhteen. He olivat tyypillisiä seppiä ja kivenhakkaajia, ja jotkin heidän työnsä ovat jopa kauniimpia kuin haltioiden.
Haltioista ja ihmisistä poiketen kääpiöitä ei laskettu ”Ilúvatarin lapsiksi”, koska heidät loi Aulë. He nukkuivat niin kauan, että haltiat ehdittiin luoda. Aulën työ oli kuitenkin turhaa, koska hänellä ei ollut voimaa antaa omaa elämää luomuksilleen – se voima kuului vain Ilúvatarille. Myöhemmin kun Aulë oli saanut kääpiöt valmiiksi, Ilúvatarin ääni puhui hänelle, ja lupasi antaa kääpiöille elämän, ja lisätä kääpiöt omaan suunnitelmaansa Ardan varalle. Ilúvatar antoi kääpiöille elämän ja siitä lähtien heidät on tunnettu Ilúvatarin adoptoituina lapsina.
He kaivoivat ja työstivät arvokkaita metalleja Keski-Maan vuorissa. Monella tapaa he olivat ihmisten ja haltioiden välissä. He olivat pitkäikäisiä, vaikka eivät kuolemattomia, ja saattoivat elää 250-vuotiaiksi tai jopa vanhemmiksi. Kääpiönaiset olivat harvinainen näky, eikä heistä ole merkintöjä kääpiöiden historiassa. Heitä on vaikea erottaa mieskääpiöistä ja tämä on herättänyt muiden rotujen keskuudessa uskon siitä, ettei kääpiönaisia olekaan ja että kääpiöt syntyvät kivestä.
Kääpiöiden kielen kehitti Aulë, ja se tunnettiin nimellä khuzdul, jota kirjoitettiin cirthillä. Se haluttiin pitää salassa ja vain muutamat ”ei-kääpiöt” oppivat sen. Yksi lause tunnettiin kuitenkin hyvin, nimittäin vanha taistelulaulu Ensimmäiseltä Ajalta: "Baruk Khazâd! Khazâd ai-mênu!" mikä tarkoittaa ”Kääpiöiden kirveet! Kääpiöt ovat kimpussanne!”.
Jakautuminen.
"Silmarillionin" mukaan kääpiöt jakautuivat seitsemään heimoon. Tolkienin kirjoissa esiintyneet kääpiöt kuuluvat seuraaviin heimoihin:
Neljä muuta heimoa:
Vähäkääpiöt.
Vähäkääpiöt olivat kääpiösuku, joista kerrotaan "Silmarillionissa". Heidät oli ajettu pois idän suurista kääpiökaupungeista ja he olivat vaeltaneet länteen Beleriandiin. Nämä kääpiöt kävivät kooltaan pienemmiksi ja kadottivat takojantaitonsa ja alkoivat elää hiiviskellen. Ennen Nogrodin ja Belegostin kääpiöiden tuloa Beleriandin haltiat eivät tienneet mitä nämä toiset olivat ja metsästivät näitä kuin eläimiä. Haltiat kuitenkin jättivät nämä rauhaan ja alkoivat kutsua heitä sindarinkielisellä nimellä "noegyth nibin", vähäkääpiöt. Vähäkääpiöt vihasivat ja pelkäsivät örkkejä, mutta myös "eldar"ia, erityisesti "noldor"ia. Heidän asuntonsa oli Amon Rûdh, Kalju Vaara, jonka alla he kärsivällisesti kaivoivat ja porasivat luolia syvemmiksi. Vähäkääpiöt olivat kuitenkin jo hävinneet ennen Ensimmäisen Ajan päättymistä, ja heistä viimeisen, Mîmin, tappoi Húrin Nargothrondin saleissa.
Luettelo Ruandan kaupungeista

Tämä on luettelo Ruandassa sijaitsevista kaupungeista.
Ruandassa lainsäädännössä (Law No. 10/2012, 02/05/2012) määritellään, että kaupunkilaisiksi katsotaan tilastoinnissa kolmen eri asutuskeskittymätyypin asukkaat. Suurkaupunki (city) on vähintään 200 000 ihmisen asutus. Kaupungissa (municipality) on 30 000–200 000 asukasta ja kaupunkimaisessa asuinkeskittymissä (agglomeration) 10 000–30 000 asukasta. Tämän määritelmän perustella vuonna 2012 Ruandassa oli 21 kaupunkimaista asutusta, joista suurkaupunkeja oli yksi, kaupunkeja 10 ja kaupunkimaisia keskittymiä 10. Lisäksi todettiin olevan seitsemän kaupunkimaiseksi alueeksi muodostumassa olevaa asuinaluetta, joissa asui 7 000–10 000 ihmistä.
Liki puolet kaupunkilaisista asui pääkaupunki Kigalissa. Toisen kokoluokan kaupunkeihin (oheisessa taulukossa vahvennettuna) kuului kuusi paikkakuntaa: Rubavu, Musanze, Huye (aiemmin Butare), Rusizi, Nyagatare ja Muhanga.
Luettelo Ruotsin kaupungeista

Tämä artikkeli on luettelo Ruotsin kaupungeista eli niistä Ruotsin nykyisten rajojen sisällä sijaitsevista paikkakunnista, joilla on ollut kaupunginoikeudet tai joista on nimellisesti tullut kaupunkeja ilman kaupunginoikeuksien myöntämistä. Artikkeliin on otettu myös paikkakuntia, jotka ovat menettäneet kaupunginoikeutensa ennen vuoden 1862 kunnallislakien säätämistä. Yleensä tällaisia paikkakuntia ei katsotakaan kaupungeiksi, joten ne on lueteltu erikseen artikkelin lopussa. Kaupunkien määrä Ruotsissa oli enimmillään 133 kappaletta vuosien 1951 (Säfflestä tuli kaupunki) ja 1967 (Öregrund liitettiin Östhammariin) välillä.
Vuoden 1971 kuntauudistuksen myötä kaupunkinimitys jäi pois käytöstä. Kuitenkin Boråsin, Göteborgin, Haaparannan, Helsingborgin, Landskronan, Lidingön, Malmön, Mölndalin, Solnan, Sundbybergin, Trollhättanin, Tukholman, Vaxholmin ja Västeråsin kunnat ovat uudelleen alkaneet käyttää kaupunkinimitystä.
Seuraavassa luettelossa on ensimmäisenä kaupungin vaakuna ja sitten kaupungin nimi. Kolmannessa ja neljännessä sarakkeessa on mainittu kunta ja lääni, jonka alueella kaupunki nykyään sijaitsee. Niiden jälkeen on mainittu kaupungin perustamisvuosi tai perustamisvuodet ja viimeisenä on sarake huomautuksia varten. Artikkelin lopussa on kartta Ruotsin kaupungeista vuosina 1951–1966, ja sen jälkeen vielä kartta ennen vuotta 1862 lakkautetuista Ruotsin kaupungeista.
Ruotsin kaupungit vuoden 1862 jälkeen.
Seuraavassa luettelossa ovat vuoden 1862 kunnallislakien säätämisen jälkeen kaupunkeina olevat paikkakunnat. Skanör ja Falsterbo (molempien perustamisajankohta tuntematon) on laskettu vuodesta 1754 yhdeksi kaupungiksi nimeltään Skanör med Falsterbo, joten se on otettu tähän luetteloon vain kerran. Öregrund liitettiin Östhammarin kaupunkiin vuonna 1967 ja oli siten ainoa kaupunkikunta, joka lakkautettiin ennen vuotta 1971.
Ruotsin kaupunkeja ennen vuotta 1862.
Näitä kaupunkina olleita paikkakuntia ei yleensä lasketa kaupungeiksi, koska ne eivät olleet kaupunkeina vuosina 1862–1951, jolloin vuonna 1862 säädetyt kunnallislait olivat voimassa.
Sijaintikartta.
Seuraava kartta kuvaa Ruotsin 133 kaupungin sijaintia vuosien 1951 ja 1967 välillä.
Sijaintikartta ennen vuotta 1862 lakkautetuista kaupungeista.
Seuraava kartta kuvaa Ruotsissa ennen vuoden 1862 kunnallislakien voimaan astumista sijainneita kaupunkeja. Näitä kaupunkeja ei yleensä lasketa kaupungeiksi Ruotsissa, eivätkä ne välttämättä ole olleet samanaikaisesti olemassa. Osa niistä on ollut myöhemmin kauppaloita.
Luettelo Salomoninsaarten kaupungeista

Tämä on luettelo Salomonsaarilla sijaitsevista kaupungeista. Suluissa on kaupungin asukasluku vuoden 2009 väestönlaskennassa.
Luettelo Sambian kaupungeista

Tämä on luettelo Sambiassa sijaitsevista kaupungeista.
Suurimmat kaupungit.
Suurimmat kaupungit vuoden 2022 väestönlaskennan mukaan:
Nestorin kronikka

Nestorin kronikka (muinaiskirkkoslaaviksi Повѣсть врємѧннꙑхъ лѣтъ, , "Kertomus menneistä ajoista") on varhainen Kiovan Rusin historiaa kuvaava kirjallinen teos, joka on säilynyt nykypäiviin asti. 
Nestorin kronikan kirjoittajana pidettiin pitkään Kiovan luostarin munkkia Nestoria, jonka väitettiin koonneen tekstin vanhemmista lähteistä 1000-luvun lopulla. Nestorin asema on sittemmin kiistetty ja on katsottu, että tekstin on koonnut vuoden 1117 tienoilla Kiovan Vydubitskin luostarin igumeni Silvestr. Kronikan vanhin säilynyt kopio on laurentiuslainen kokoelma vuodelta 1377, mutta alkuperäinen käsikirjoitus saattaa olla ehkä jo vuodelta 1095. Teos on julkaistu myös suomeksi vuonna 1994.
Kronikka kertoo slaavilaisen asutuksen leviämisestä vedenpaisumuksen jälkeen, Kiovan hallitsijoista sekä Novgorodin ja muiden kaupunkien perustamisesta 800-luvulta vuoteen 1116. Teoksella on paljon merkitystä slaaveille, ja sitä pidetään kansalliseepoksena. 
Kronikka kertoo, kuinka slaavit saivat alkunsa Nooan pojan, Jafetin, poikien perillisistä ja asettuivat nykyisille asuinsijoilleen. Kronikka kertoo myös Kiovan ruhtinaasta Vladimirista, joka opiskeli ja otti selvää eri uskonnoista. Kronikan mukaan Vladimir valitsi Kiovan uskonnoksi omasta mielestään uskonnoista parhaan, ja näin ortodoksisuudesta tuli Kiovan ja sittemmin Ukrainan, Valko-Venäjän ja Venäjän uskonto.
Rusien maan synty.
Vuosisatoja vedenpaisumuksen jälkeen nykyisen Venäjän alueella asuvat suomalais-ugrilaiset (tsuudit, merjalaiset, vepsäläiset) sekä slaavit (sloveenit ja krivitšit) kyllästyivät epäjärjestykseen ja heimosotiin. He kutsuivat johtajikseen kolme veljestä, Rurikin (Hrörek), Sineuksen ja Truvorin russien maasta. Näiden veljesten mukaan novgorodilaiset nimittivät maansa "Russkaja zemljaksi", Rusien maaksi. Venäjän syntyhistorian tärkein kirjallinen lähde on herättänyt yli sata vuotta kestäneen väittelyn viikinkien osuudesta Venäjän valtion syntyyn. Näin kronikka itse kertoo:
Kronikassa rusien alkuperä ei täysin selviä, mutta heidän arvellaan olleen viikinkejä eli varjageja Skandinaviasta, Roslagenista. Veljeksistä vanhin, Rurik, nousi Novgorodin hallitsijaksi. Rurikin kuoltua hänen sukulaisensa Oleg (Helgi) liitti valtakuntaan Kiovan ja siirsi pääkaupungin sinne.
Luettelo Sierra Leonen kaupungeista

Tämä on luettelo Sierra Leonessa sijaitsevista kaupungeista. Luettelo sisältää maan suurimmat kaupungit asukaslukuineen sekä piirikunnat ja niiden hallintokeskukset.
Suurimmat kaupungit.
1. Freetown – asukasluku (2015) 1 050 301
2. Bo – asukasluku (2010) 231 494
3. Kenema – asukasluku (2015) 200 354
4. Makeni – asukasluku (2010) 114 960
5. Koidu – asukasluku (2015) 128 074
Piirikuntien hallintokeskukset.
Sierra Leone on jaettu aluehallinnon ylimmällä tasolla neljään osaan. Alueet jakautuvat edelleen yhteensä 14 piirikuntaan. Piirikunnat jakautuvat edelleen päällikkökuntiin, joita johtavat päälliköt ja neuvostot. Piirikuntien neuvostoissa tehdään paikallisia päätöksiä, ja ne ovat suoraan keskushallinnon alaisuudessa. Päälliköiden valta on perinnöllistä, ja heillä on edelleen vaikutusvaltaa perinteiseen kulttuuriin ja oikeudellisiin asioihin, vaikka keskushallinto onkin vienyt heiltä suurimman osan hallinnollisesta vallasta.
Sierra Leonen alueet ja niiden hallintokeskukset ovat:
SB Savo

KSS Savo on nilsiäläinen salibandyn erikoisseura. Kesällä 2010 SB Savo muodosti seurafuusion Kuopion Salibandyseuran kanssa, ja niinpä uuden seuran Nilsiän osasto kantaa nimeä KSS Savo. Kauteen 2015-2016 asti joukkue pelasi SB Welhot Nilsiä nimellä, mutta kaudeksi 2016-2017 se vahtoi seuraa Nilsiän Apasseihin. Miesten edustusjoukkue pelasi kaudella 2016–2017 II-divisioonaa Savo-Karjalan lohkossa.
Historia.
Seura perustettiin vuonna 2001, kun varpaisjärveläinen SB Raptors ja nilsiäläinen NFL yhdistyivät. Joukkue aloitti pelaamalla III-divisioonaa, mutta nousi sarjaportaita ylöspäin. Edustusjoukkue pelasi vuodet 2004-2009 miesten 1.divisioonaa. Nykyisin joukkue pelaa miesten 2-divisioonaa Savo-Karjalan lohkossa nimellä KSS Savo johtuen SB Savon ja kuopiolaisen KSS seurafuusiosta.
Korianteri

Korianteri eli maustekorianteri ("Coriandrum sativum") on yksivuotinen maustekasvi, joka on erityisen suosittu eri puolilla Aasiaa, Etelä-Amerikassa ja Välimeren ympäristössä. Kaikki kasvin osat ovat syötäviä, mutta yleisimmin käytetään siemeniä tai tuoreita tai kuivattuja lehtiä. Korianteri on sukua persiljalle ja porkkanalle.
Korianterin sijasta käytetään toisinaan meksikolaista korianteria, joka kuitenkin on paljon voimakkaampaa. Ne eivät ole keskenään sukua.
Kreikkalainen sana "koris", joka tarkoittaa ludetta, on antanut nimensä korianterille.
Monia belgialaisia vehnäoluita ("witbier") maustetaan korianterilla.
Korianterin lehdet.
Lehtikorianteri tunnetaan Etelä- ja Pohjois-Amerikassa myös espanjankielisellä nimellä "cilantro". Tuoreet lehdet ovat tärkeä osa monissa aasialaisissa chutney-soseissa sekä meksikolaisissa salsakastikkeissa. Silputtuja korianterinlehtiä sirotellaan myös intialaisten ruokien kuten dhalin päälle, mutta lehtiä pitää varoa kuumentamasta, sillä lämpö tuhoaa niiden aromin nopeasti. Korianterin lehdet sisältävät muun muassa 10-undekenaalia (C11H20O). 
Maku.
Korianterin maku on voimakkaan aromikas, makeahko ja kirpeän sitrusmainen. Se sopii esimerkiksi kaali- ja punajuuriruokien mausteeksi. Toisaalta merkittävä vähemmistö (4–14 %) kokee korianterin maun saippua- tai multamaisena. Tämä johtuu hajuaistiin vaikuttavasta geenimuunnoksesta. Tästä syystä on kehitetty humoristinen ”I Hate Coriander Day” eli ”Vihaan korianteria -päivä”.
Korianterin siemenet.
Korianterin siemenen tuoksuvat murskattaessa hiukan sitruunamaisilta. Niiden makua on kuvattu myös lämpimäksi, pähkinäiseksi ja appelsiiniin vivahtavaksi – ja se on kaukana korianterin lehtien mausta, joten ruoanlaitossa niitä ei voi korvata toisillaan. Jauhetut korianterin siemenet ovat curry-maustesekoituksen pääainesosa sekä tärkeässä roolissa "garam masalassa" ja muutamissa muissa intialaisissa maustesekoituksissa.
Siemenet voi paahtaa kevyesti ennen käyttöä, ja ne murskataan helpoimmin morttelissa. Jauhettu korianteri menettää makunsa nopeasti.
Historiaa.
Korianteria on löydetty niin Pompeijin raunioista kuin faaraoiden haudoista, joten se ei ole tuore tulokas eurooppalaisessa keittiössä. Raamatussa korianterin avulla kuvataan mannaa: "Israelilaiset antoivat sille ruoalle nimeksi manna. Se muistutti korianterin siemeniä, mutta oli valkoista ja maistui hunajaleivältä." (2. Moos.16:31)
Ensimmäisen kerran nimi "coriandrum" (korianteri) esiintyy Plinius vanhemman kirjoituksissa, jossa hän kuvailee kasvia, joka haisee luteelle.
Curry

Curry tai karri on Intian brittiläisten siirtomaaisäntien kehittämä kuiva maustesekoitus, jonka tarkoitus oli helpottaa intialaistyylisten ruokalajien tekemistä kotona Euroopassa. Alun perin sana tulee tamilin kielen sanasta "kari", joka tarkoittaa kastiketta, ja kuvasi tyypillisiä eteläintialaisia liha- tai kasvisruokalajeja, joita syödään riisin kanssa. Nimeä käytetään myös eteläintialaisista maustesekoituksista, joissa on currylehtiä.
Curryn reseptit vaihtelevat suuresti. Tyypillisiä curryn ainesosia ovat kuitenkin korianterin siemenet, kurkuma, jeera eli juustokumina, ruskeat sinapinsiemenet, kardemumma, muskotti, chili, kaneli ja laakerinlehti. Ominaisen värinsä se saa maustekurkumasta.
Luettelo Sudanin kaupungeista

Tämä on luettelo Sudanissa sijaitsevista kaupungeista.
Suurimmat kaupungit.
Yli 200 000 asukkaan kaupunkeja olivat (VL2008):
Luettelo Sveitsin kaupungeista

Tämä on luettelo Sveitsin kaupungeista. Luettelossa on kunnat, joiden väkiluku on vähintään 10 000, mikä oli tilastollisen kaupungin määritelmä vuoteen 2014 asti. Tämän tyyppisiä kaupunkeja on 162 kpl vuoden 2019 lopun tilanteen perusteella .
Sveitsin tilastokeskus muutti pitkään käytettyä kaupunki-määritelmää vuonna 2014. Uuden määritelmän mukaan kaupungissa on oltava selkeä keskuspaikka, jonka asukasluvun, työpaikkojen ja keskimääräisten matkailijayöpymisten summa on vähintään 12 000. Lisäksi koko kunnan vastaavan tunnusluvun on oltava vähintään 14 000. Vuonna 2012 määritelmän täyttäviä kaupunkeja oli 162.
Sveitsin kaupunkiliitolla () on laajempi määritelmä jäsenistölleen: yhdistyksen jäseninä voivat olla yli 5 000 asukkaan kunnat, jotka kaupunkiluonteensa ja perinteidensä perusteella ovat kaupunkeja. Näitä kaupunkeja on tilastokeskuksen määrittelemien lisäksi 10, yhteensä 172 kpl.
Historiallisesti kunnilla on ollut kaupunki- tai/ja markkinaoikeuksia, millä perusteella monia vanhoja pienempiäkin paikkakuntia on kutsuttu ja kutsutaan edelleen kaupungeiksi. Vanhan kaupungin tunnistaa muun muassa päätäntävaltaa käyttävän toimielimen nimestä: "Gemeindeparlament" (kirjaimellisesti suomeksi "kuntaparlamentti") on edelleen 109 kunnassa. Sveitsin historiallisessa tietosanakirjassa on luokiteltu 160 paikkakuntaa keskiaikaiseksi kaupungiksi.
Kaupungit asukasluvun perusteella.
Sveitsin suurimmat kunnat eli asukasluvun perusteella kaupungit ovat (vakinaiset asukkaat 31.12.2019):
Muita kaupunkeja tilastokeskuksen mukaan.
Sveitsin tilastokeskuksen määrittelemiä kaupunkeja – edellisestä listasta löytyvien 150 kaupungin lisäksi – ovat seuraavat, yhteensä 162 kpl: 
Muita kaupunkeja kaupunkiliiton mukaan.
Sveitsin kaupunkiliiton jäsenkaupunkeja – tilastokeskuksen määrittelemien 162 kaupungin lisäksi – ovat seuraavat, yhteensä 172 kpl:
Keskiaikaiset kaupungit.
Keskiaikaisia kaupunkeja oli Sveitsissä historiallisen tietosanakirjan artikkeliluokittelun mukaan 160.
Lyon

Lyon /ljɔ̃/ on kaupunki itäisessä Ranskassa. Sen asukasluku on noin 509 233 (2014) ja esikaupungit mukaan luettuina yli 1,7 miljoonaa (2006). Lyonin metropolialue on Ranskan toiseksi suurin. Lyon on Rhônen ja Lyon Metropoliksen departamentin Auvergne-Rhône-Alpesin hallintoalueen ja nykyään epävirallisen Lyonnais’n provinssin pääkaupunki. Kaupungin keskusta sijaitsee Rhônen ja sen sivujoen Saônen yhtymäkohdassa. Lyonissa on kolme yliopistoa. Interpolin päämaja sijaitsee Lyonissa.
Historia.
Lyon perustettiin Rooman valtakunnan aikana 43 eaa., jolloin sen nimeksi tuli Lugdunum, kelttiläisen auringonjumalan Lughin mukaan. Siitä tuli nopeasti Gallian keskus, koska se sijaitsi Kaakkois-Ranskasta Pohjois-Ranskaan vievän väylän varrella kahden merkittävän joen yhtymäkohdassa. 1400-luvulla Lyonista tuli Ranskan taloudellinen keskus ja se jatkoi kehitystään Pariisin kanssa kilpailevana kaupunkikeskuksena. Lyon on jo vuosisatoja ollut tunnettu gastronomiastaan, kudonnastaan ja silkkikaupastaan. Kaupungin lähistöllä sijaitsee kaksi tunnettua viininkasvatusaluetta, Beaujolais pohjoisessa ja Côtes du Rhône etelässä.
Liikenne.
Lyonissa on neljä linjaa käsittävä metroverkosto, joka avattiin vuonna 1978. Lyonia palvelee myös neljä linjaa sisältävä pikaratikkaverkosto, tavallinen bussiverkosto sekä johdinbussiverkosto. Fourvièren kukkulalle vie myös kaksi köysiratajunaa, joita voi käyttää kaupungin sisäisen liikenteen lipuilla. TGV-luotijuna kulkee Lyonista Pariisiin kahdessa tunnissa ja Pariisista edelleen Lilleen, sekä Lyonista Marseilleen tunnissa. Lyonissa on kaksi päärautatieasemaa, joita käyttävät myös TGV-junat; Part-Dieu sekä Perrache. Kaupunkia palvelee Saint-Exupéryn kansainvälinen lentoasema.
Urheilu.
Lyonin jalkapallojoukkue Olympique Lyonnais on voittanut Ranskan pääsarjan Ligue 1:n mestaruuden seitsemän kertaa peräkkäin vuosina 2002–2008. Joukkue pelaa kotiottelunsa Stade Gerland -stadionilla, jonne mahtuu 43 051 katsojaa.
Luettelo Syyrian kaupungeista

Tämä on luettelo keskeisimmistä Syyriassa sijaitsevista kaupungeista. Luettelo on kaksiosainen. Aluksi listataan taulukkona vuoden 2004 väestönlaskennan suurimmat kaupungit. Artikkelin toisessa osassa on lueteltu joitain Syyrian kaupunkeja.
Syyrian suurimmat kaupungit.
Taulukossa on esitetty Syyrian suurimmat, vuoden 2004 väestönlaskennassa yli 50  000 asukkaan kaupungit. Maakuntakeskukset on vahvennettu.
Luettelo Tansanian kaupungeista

Tämä on luettelo Tansanian kaupungeista.
Suurimmat kaupungit.
Oheisessa taulukoissa on lueteltu Tansanian väkirikkaimmat kaupungit väestönlaskennan 2022 mukaan.
Luettelo Tanskan kaupungeista

Tämä artikkeli on luettelo Tanskan kaupungeista (). Luettelon paikkakunnilla oli erityiset kaupunginoikeudet vuoteen 1970 asti. Vuoden 1970 kuntauudistuksen myötä kaupunkikäsitteellä ei ole enää ollut mitään hallinnollista merkitystä.
Luettelossa on mukana varsinaisen Tanskan alue eli Färsaaret ja Grönlanti puuttuvat. Luettelossa on yhteensä 87 paikkakuntaa. Kaikki ne eivät ole olleet kaupunkeja samanaikaisesti.
Luettelo Tongan kaupungeista

Tämä on luettelo Tongalla sijaitsevista kaupungeista.
Suurimmat kaupungit.
Vuoden 2016 väestönlaskennan mukaan
Luettelo Tšadin kaupungeista

Tämä on luettelo Tšadissa sijaitsevista kaupungeista.
Suurimmat kaupungit.
Vuoden 2009 väestönlaskennan mukaan väkiluvultaan suurimmat kaupungit olivat
Hanna

Hanna on monissa maissa yleinen naisen etunimi. Se on muunnelma heprealaisesta nimestä Hannah, joka tarkoittaa armoa. Vanhassa testamentissa Hanna on profeetta Samuelin äiti, ja Uudessa testamentissa esiintyy Hanna-niminen naisprofeetta. Lisäksi se voidaan mieltää Johannan lyhentymäksi.
Suomessa sekä suomen- että ruotsinkielisessä kalenterissa Hannan nimipäivä on ollut 21. heinäkuuta vuodesta 1950 asti. Samana päivänä on myös Johannan, Jennin, Jennan, Jonnan, Hannelen, Hannen ja Joannan nimipäivä. Ortodoksisessa kalenterissa naisprofeetta Hannan muistopäivä, ja näin ollen myös Hannan nimipäivä, on 3. helmikuuta.
Hanna on kuulunut suosittuihin nimiin vuosina 1890–1910 ja uudestaan se nousi suosikiksi 1980-luvulla. Vuonna 1984 se oli 11:nneksi yleisin alle 15-vuotiaiden tyttöjen nimistä. Pari vuotta myöhemmin se oli 4:nneksi yleisin. Digi- ja väestötietoviraston tietojen mukaan Hanna-nimisiä suomalaisia on ollut heinäkuuhun 2025 mennessä kaikkiaan 33 534 naista ja alle 50 miestä.
Tunnettuja Hannoja.
Listan henkilöt ovat suomalaisia, ellei toisin mainita.
Verenvuotokuume

Verenvuotokuumeet ovat sairauksia, joiden aiheuttajina on RNA-viruksiin kuuluvia useita eri virusheimoja: arenavirukset, filovirukset sekä flavivirukset. Osa näistä on suhteellisen lieviä, kun taas osa aiheuttaa erittäin tappavia sairauksia.
Verenvuotokuumeita ovat muun muassa myyräkuume, lassakuume, marburg- ja ebola-virusten aiheuttamat kuumeet, bolivialainen verenvuotokuume, korealainen verenvuotokuume, Kongo-Krimin verenvuotokuume, Omskin verenvuotokuume, Japanin aivotulehdus, keltakuume sekä denguekuume.
Verenvuotokuumeet ovat zoonooseja eli eläinten levittämiä tauteja. Ensimmäiset oireet ovat kuumeilu, säryt ja huonovointisuus. Muutaman päivän kuluttua esiintyy vakavissa tapauksissa verenvuotoja, jotka alkavat nenästä ja ikenistä. Vakavissa vaiheissa myös maksan ja munuaisten toiminta pettää; iho muuttuu keltaiseksi ja virtsan tulo lakkaa.
Arenaviruksen aiheuttamia ovat Argentiinan verenvuotokuume, Machupo-verenvuotokuume ja lassakuume.
Luettelo Tunisian kaupungeista

Tämä on luettelo Tunisiassa sijaitsevista kaupungeista.
Suurimmat kaupungit.
Suurimmat kaupungit vuoden 2022 arvioidun väkikuvun mukaan.
Banská Bystrica

Banská Bystrica (, , ) on Slovakian kuudenneksi suurin kaupunki (79 197 asukasta vuoden 2009 alussa). Se sijaitsee maan keskiosassa Hron-joen laaksossa, Banská Bystrican alueella ja on sen pääkaupunki ja samalla alueen suurin kaupunki. 
Väestö.
Vuoden 2011 väestönlaskennan mukaan asukkaista 83,82 % oli slovakkeja ja tšekkejä 0,84 %, unkarilaisten osuus oli 0,37 %. Uskonnoltaan 38,36 % ilmoitti olevansa roomalaiskatolisia ja 10,89 % luterilaisia. 29,30 % ei ilmoittanut mitään uskontoa.
Tätä entistä keskiaikaista kaivoskaupunkia ympäröivät vuoret (Tatra-vuoriston jatke) joten se on suosittu talviurheilukohde, joka kutsuu turisteja maan pääkaupungista Bratislavasta myös kesäisin. 
Kaupunki on perustettu runsaiden kuparivarojen takia. Esihistoriallisia kaivostyökaluja on löydetty ajalta jopa 2000 vuotta eaa. 
Kaupungissa on yliopisto ("Univerzita Mateja Bela", 15 000 opiskelijaa) ja sotahistoriallinen museo.
Marcellus II

Paavi Marcellus II (syntymänimeltään Marcellus Corvini, 6. toukokuuta 1501 – 1. toukokuuta 1555) oli Rooman piispa ja katolisen kirkon johtaja 9. huhtikuuta 1555 – 1. toukokuuta 1555. Hänet valittiin paaviksi 9. huhtikuuta 1555. Hän oli kuitenkin heikkokuntoinen, ja paavinvaalin rasitukset, virkaanastumisseremoniat sekä korkean aseman tuoma ahdistus tekivät hänestä nopeasti lopun.
Paavi Marcellus muistetaan ehkä parhaiten Giovanni Pierluigi da Palestrinan hänelle omistamasta mestariteoksestaan "Missa Papae Marcellista" eli paavi Marcelluksen messusta.
Luettelo Turkmenistanin kaupungeista

Tämä on luettelo Turkmenistanissa sijaitsevista kaupungeista.
Suurimmat kaupungit.
Vuoden 2004 arvioitujen väkilukujen mukaan
Luettelo Ugandan kaupungeista

Tämä on luettelo Ugandan suurimmista kaupungeista.
Luettelo Ukrainan kaupungeista

Ukrainassa oli vuoden 2001 väestönlaskennan aikaan 454 kaupunkia. Niistä viidessä asui yli miljoona ihmistä. Yli 100 000 asukkaan kaupunkeja oli yhteensä 46. Vuoden 2021 alussa kaupunkeja oli yhteensä 461.
Kaupungeista kaksi – Kiova ja Sevastopol – on suoraan valtion keskushallinnon alaisuudessa maakuntien tapaan. Suuri osa (178) kaupungeista toimi heinäkuuhun 2020 saakka aluehallinnon alaisuudessa (). Enemmistö erityisesti pienemmistä kaupungeista oli hallintopiirin eli raionin alaisia (), yhteensä 279 kpl. Kesä-heinäkuussa 2020 Ukrainassa uudistettiin koko aluehallinnon toisen ja kolmannen portaan jako; piirien lukumäärää vähennettiin voimakkaasti. Kaikki aiemmin aluehallinnon alaiset kaupungit ja kaupunkipiirit siirrettiin osaksi uusia piirejä. Isoimmissa kaupungeissa on silti yhä oma jakonsa suuralueisiin ().
Ohessa Ukrainan kaupungit on listattu kahtena taulukkona, suurimpien kaupunkien (yli 20 000 asukasta) ja alle 20 000 asukkaan kaupunkien taulukkona.
Suurimmat kaupungit.
Oheiseen taulukkoon on kerätty Ukrainan suurimmat kaupungit, joissa asui vuoden 2022 (2021) alussa vähintään 20 000 ihmistä. Ensimmäisessä väkilukusarakkeessa kerrotaan vuoden 2001 väestönlaskennan mukainen asukasmäärä. Toisessa ja kolmannessa sarakkeessa esitetään Ukrainan tilastokeskuksen arviot kaupunkien vuoden 2013 ja 2021 alun väkiluvuista. Venäjän vuodesta 2014 miehittämän Krimin autonomisen tasavallan kaupungeille ei miehityksestä johtuen esitetä vuoden 2021 väkilukuarviota (kentät harmaana).
Vuonna 2013 (ja 2021) Ukrainassa oli enää kolme miljoonakaupunkia: Kiova, Harkova ja Odessa. Merkittäviä, yli 500 000 asukkaan aluekeskuksia olivat lisäksi Dnipro (aiempi Dnipropetrovsk), Donetsk, Zaporižžja ja Lviv.
Alle 20 000 asukkaan kaupungit.
Lista pohjautuu ukrainankielisen wikipedian taulukkoon, jota on täydennetty Ukrainan tilastokeskuksen vuosien 2014 ja 2022 alun väkilukuarviolla.
Roomankumina

Roomankumina eli juustokumina ("Cuminum cyminum") on maustekasvi, jonka siemeniä käytetään paljon Pohjois-Afrikan ja Intian keittiöissä. Kasvia kutsutaan toisinaan myös nimellä jeera (hindi: जीरा "džira"). Se kuuluu sarjakukkaiskasveihin (Apiaceae) eli on sukua porkkanalle ("Daucus carota" subsp. "sativus") ja kuminalle ("Carum carvi"). Verrattuna Pohjoismaiden perinteiseen kuminaan roomankumina on pistävämmän makuinen, ja sen siemenet ovat vaaleampia ja suurempia. Kolmas laji, jota sekoitetaan näihin molempiin, on ryytineito ("Nigella sativa"), jota kutsutaan myös nimillä rohtoneidonkukka, mustakumina ja nigella.
Roomankuminaa kasvatettiin jo ennen ajanlaskun alkua Iranissa ja kaikkialla Välimeren seudulla, ja sitä käytettiin yleisesti muinaisen Kreikan ja Rooman keittiöissä. Kreikkalaisilla oli pöydässä roomankumina-astia siinä, missä nykyisin länsimaissa on ketsuppipullo tai pippurimylly. Keskiaikana eurooppalaiset Espanjaa lukuun ottamatta hylkäsivät roomankuminan, mutta intialaisen ruoan myötä se on tullut uudelleen muotiin. Nykyisin sitä kasvatetaan etenkin Marokossa, Egyptissä, Syyriassa, Pohjois-Amerikassa ja Chilessä.
Falafel on tyypillinen voimakkaasti roomankuminalta maistuva ruokalaji. Roomankumina on myös curryn ja garam masala -maustesekoituksen tärkeä ainesosa. Sen maku tulee parhaiten esille öljyssä paistettaessa.
Roomankumina on yksivuotinen ja muistuttaa ulkonäöltään harvalehtistä tilliä. Kukat ovat vaaleanpunaiset.
Roomankuminasta käytetään Intiassa nimeä "jeera," ja englanninkielinen alue käyttää nimeä "cumin", mikä suomennetaan usein ruokaohjeissa väärin kuminaksi (englanniksi "caraway").